Temeljem članka 37. Statuta Međimurske županije („Službeni glasnik Međimurske županije“ broj 26/10, 4/13, 6/13, 8/13, 6/14, 2/18 i 10/18 – pročišćeni tekst), članka 3. Poslovnika o načinu rada župana Međimurske županije («Službeni glasnik Međimurske županije» broj 27/10), a u skladu sa Zakonom o državnim potporama (NN 47/14 i 69/17) i Razvojnom strategijom Međimurske županije do 2020. godine („Službeni glasnik Međimurske županije“ broj 14/17), župan Međimurske županije je dana ­15. 11. 2019. godine donio:

**IZMJENE I DOPUNE PROGRAMA POTPORA MALE VRIJEDNOSTI -**

**POTPORE ZA SAMOZAPOŠLJAVANJE NEZAPOSLENIH OSOBA**

**S PODRUČJA MEĐIMURSKE ŽUPANIJE**

**Članak 1.**

U članku 2. Programa potpora male vrijednosti - potpore za samozapošljavanje nezaposlenih osoba s područja Međimurske županije (KLASA: 302-01/19-02/10, URBROJ: 2109/1-01-19-1 – u daljnjem tekstu: Program) stavak 3. mijenja se i glasi:

**„3. Pravo na potporu imaju nezaposleni pripadnici ranjivih skupina koji su prijavljeni u evidenciji Hrvatskog zavoda za zapošljavanje (u daljnjem tekstu: Zavod), ukoliko nisu evidentirani u Zavodu, temeljem potpisane Izjave te koji imaju stalno prebivalište na području Međimurske županije, a koji kroz postupak selekcije dokažu da imaju poduzetničku ideju koja ima potencijal tržišne održivosti.**

**Nezaposlenim pripadnicima ranjivih skupina smatraju se:**

**- dugotrajno nezaposleni (mladi do 29 godina nezaposleni iznad 6 mjeseci i osobe starije od 29 godina nezaposlene iznad 12 mjeseci),**

**-žene,**

**-mladi (mlade osobe koje su navršile 15 godina života, sve do dana kada navršavaju 30. godinu života),**

**-hrvatski branitelji,**

**-članovi obitelji smrtno stradalog, zatočenog ili nestalog hrvatskog branitelja Domovinskog rata,**

**-članovi obitelji HRVI,**

**-djeca hrvatskih ratnih vojnih invalida (osobe starije od 15 godina),**

**-djeca dragovoljaca Domovinskog rata (osobe starije od 15 godina),**

**-osobe s invaliditetom,**

**-nacionalne manjine,**

**-osobe od 50 godina i starije,**

**-pripadnici ostalih ranjivih skupina.“**

**Članak 2.**

U članku 3. Programa stavak 1. mijenja se i glasi:

**„1.** **Potpora male vrijednosti za samozapošljavanje temeljem ovog Programa može se dodijeliti za sufinanciranje troškova osnivanja poslovnog subjekta i početnih troškova poslovanja za:**

1. **Područje C - Prerađivačka industrija, svi izuzev skupina: 12.0 Proizvodnja duhanskih proizvoda, 25.4 Proizvodnja oružja i streljiva, 30.4 Proizvodnja vojnih borbenih vozila;**
2. **Područje F - Građevinarstvo, samo skupine: 43.2 Elektroinstalacijski radovi, uvođenje instalacija vodovoda, kanalizacije i plina i ostali građevinski instalacijski radovi, 43.3 Završni građevinski radovi, 43.9 Ostale specijalizirane građevinske djelatnosti;**
3. **Područje J - Informacije i komunikacije;**
4. **Područje M - Stručne, znanstvene i tehničke djelatnosti, samo skupine: 71.1 Arhitektonske djelatnosti i inženjerstvo te s njima povezano tehničko savjetovanje, 72. Znanstveno istraživanje i razvoj, 73.11 Agencije za promidžbu (reklamu i propagandu), 74. Ostale stručne, znanstvene i tehničke djelatnosti, samo 74.10 Specijalizirane dizajnerske djelatnosti i 74.20 Fotografske djelatnosti.“**

**Članak 3.**

U članku 12. Programa u stavku 4. iza podstavka „m.“ dodaje se podstavak „n.“:

**„n. Osobe koje imaju status hrvatskog branitelja, djeca poginulih, nestalih i zarobljenih hrv. branitelja, osobe s invaliditetom, pripadnici nacionalne manjine moraju dostaviti pisane dokaze o svom statusu:**

* **Za hrvatske branitelje - Potvrda o priznatom statusu hrvatskog branitelja,**
* **Za članove obitelji stradalnika /-ca Domovinskog rata, za članove obitelji smrtno stradalog, zatočenog ili nestalog hrvatskog branitelja iz Domovinskog rata - Potvrda o statusu člana obitelji smrtno stradalog, zatočenog ili nestalog hrvatskog branitelja iz Domovinskog rata koju izdaje nadležni Ured državne uprave,**
* **Za članove obitelji HRVI-a - Drugostupanjsko rješenje Ministarstva hrvatskih branitelja o utvrđenom statusu HRVI ili potvrda nadležnog Ureda državne uprave o statusu HRVI i rodni list/vjenčani list,**
* **Za djecu hrvatskih ratnih vojnih invalida (osobe starije od 15 godina) - Drugostupanjsko rješenje Ministarstva hrvatskih branitelja za roditelja o utvrđenom statusu HRVI ili potvrda nadležnog Ureda državne uprave,**
* **Za djecu dragovoljaca Domovinskog rata (osobe starije od 15 godina) - Rodni list ili preslika osobne iskaznice djeteta dragovoljca Domovinskog rata; Potvrda o statusu dragovoljca iz Domovinskog rata za roditelja,**
* **Za nacionalne manjine - Izjavu o pripadnosti nacionalnoj manjini (original),**
* **Za osobe s invaliditetom - Rješenje o statusu osobe s invaliditetom­ (preslika).**

Dosadašnji podstavak „n.“ postaje podstavak „o“.

**Članak 4.**

U ostalom dijelu Program potpora male vrijednosti – Potpore za samozapošljavanje nezaposlenih osoba s područja Međimurske županije ostaje neizmijenjen.

**Članak 5.**

Ove Izmjene i dopune Programa potpora male vrijednosti – Potpore za samozapošljavanje nezaposlenih osoba s područja Međimurske županije stupaju na snagu i primjenjuju se danom donošenja.

KLASA: 302-01/19-02/10

URBROJ: 2109/1-01-19-2

U Čakovcu, 15.11.2019.

ŽUPAN:

Matija Posavec, mag.ing., v.r.